**Gustavo Óscar Zanchetta** (født 28. februar 1964 i Rosario i Argentina) er en katolsk prelat, og emeritrert biskop av Orán.

Liv og virke
------------

### Bakgrunn

Gustavo Óscar Zanchetta tok den 20. desember 1982 diplom som elektromekaniker fra *Det industrielle institutt La Cumbre* i Córdoba. Hav var så i flere år til opplæring hos kapusinerne i Quilmes. Han fullførte ett års filosofiske studier ved Argentinas katolske universitet i1984 og studerte så videre ved *Reina de los Apóstoles*-seminaret i Quilmes og *Santo Toribio de Mogrovejo filosofiske og teologiske senter*i Quilmes.

### Prest

Han ble presteviet den 13. desember 1991 av biskop Jorge Novak, S.V.D. av Quilmes.

Årene forut for sin bispeutnevnelse var han undersekretær for den argentinske katolske bispekonferanse, der han samarbeidet tett med de argentinske biskoper og den daværende erkebiskop av Buenos Aires, kardinal Jorge Maria Bergoglio, S.J. som var formann for bispekonferansen fra 2005 til 2011.

### Biskop av Oran

Gustavo Óscar Zanchetta ble utnevnt av pave Frans den 23. juli 2013 til biskop av Orán i Argentina. Han ble bispeviet 19. august 2013 i katedralen *Inmaculada Concepción* i Quilmes av erkebiskop Andrés Stanovnik, O.F.M. Cap. av Corrientes. Medkonsekrerende biskoper var biskop Carlos José Tissera av Quilmes, Marcelo Daniel Colombo av La Rioja, Óscar Vicente Ojea Quintana av San Isidro, og hjelpebiskop Enrique Eguía Seguí. 

### Fratreden som biskop av Orán

Den 1. august 2017 fratrådte han bispedømmet Orán, og den 19. desember 2017 utnevnt av pave Frans til oppgaver i Administrasjonen av den apostoliske stols patrimonium. Dette vervet hadde han frem til oktober 2021. 

Den 6. juni 2019 innledet påtalemyndigheten i Orán en formell etterforskning av Zanchetta av påstander om seksuelle overgrep fra en prest. Den siktede, som hadde vært i Roma kort tid før, møtte opp personlig til forhør. Gustavo Zanchetta ble forbudt å forlate Argentina og hans pass konfiskert i påvente av rettssaken.

Tidlig i mars 2022 ble Zanchetta dømt til fire og et halvt år i fengsel av Salta provinsdomstol i Nord-Argentina for seksuelle overgrep mot to seminarister. På grunn av lovbruddets alvor ble han ført til fengsel umiddelbart etter dommen. I juli 2022 innvilget Oráns domstol Zanchettas anmodning om at han på grunn av helsen skulle få sone sin dom under husarrest i en residens for pensjonerte prester. Zanchetta hadde vært innlagt på sykehus i en måned, og advokaten hans beskrev tilstanden hans som «alvorlig hypertensjon forverret av aneurisme i nyrearteriene».

Intet er (mars 2023) kjent om kirkerettslige prosesser mot biskop Zanchetta. Pave Frans indikerte i mai 2019 at Troskongregasjonen skulle innlede sin egen rettssak snart. Troskongregasjonenpleier ikke å bekjentgjøre for allmenheten sine resultater så lenge det utstår en avslutning i andre rettsinstanser

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard of Norfolk (1829-1892) \*1872
* Kardinal Mariano Rampolla del Tindaro (1843-1913) \*1887
* Kardinal Antonio Vico (1847-1829) \*1898
* Erkebiskop Filippo Cortesi (1876-1947) \*1921
* Erkebiskop Zenobio Lorenzo Guilland (1890-1962) \*1935
* Biskop Anunciado Serafini (1898-1963) \*1935
* Kardinal Antonio Quarracino (1923-1998) \*1962
* Erkebiskop Jorge Mario Bergoglio, S.J. (1936- ) \*1992
* Erkebiskop Andrés Stanovnik, O.F.M. Cap. (1949- ) \*2001
* Biskop *Gustavo Óscar Zanchetta* (1964- ) \*2013

Referanser
----------

1. ↑  Mariano De Vedia: *Quién es Zanchetta, el exobispo argentino que trabaja en el Vaticano y es investigado por abuso sexual. Arkivert 3. februar 2019 hos Wayback Machine.* I: *La Nación*, 4. januar 2019, lest 9. februar 2019.
2. ↑  Anian Christoph Wimmer (overs.): *Ehemaliger Generalvikar: Vatikan wusste bereits 2015 von Vorwürfen gegen Zanchetta.* I: EWTN/CNA, 21. januar 2019, lest 13. februar 2019.
3. ↑  -27 -0-la-justicia-le-prohibo-a-zancheta-salir-del-pais *Prohíben a Zanchetta salir del país, fue imputado por abuso sexual y le harán pericias psicológicas*. I: *El Tribuno*, Salta-utgaven, 7. juni 2019, lest 9. juni 2019 (spansk).
4. ↑  *Haftstrafe für Bischof*, i: Frankfurter Allgemeine Zeitung av 7. mars 2022
5. ↑  Sánchez Silva, Walter (11. juli 2022). «Conceden prisión domiciliaria a Obispo Zanchetta condenado por abusos en Argentina» **(spansk)**.
6. ↑  San Martín, Inés (13. juni 2020). «Argentine bishop accused of sexual misconduct returns to work at Vatican central bank». *Crux*.
7. ↑  zanche, lest 3. februar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** Geni **·** VIAF **·** GND
 |